*Projekts*

LATVIJAS REPUBLIKAS MINISTRU KABINETS

2019. gada \_\_. \_\_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Ministru kabineta noteikumu projekts „Grozījumi Ministru kabineta 2006.gada** **4.aprīļa noteikumos Nr.265 „Medicīnisko dokumentu lietvedības kārtība ””**

*Izdoti saskaņā ar*[*Ārstniecības likuma*](http://likumi.lv/ta/id/44108-arstniecibas-likums)[*59.pantu*](http://likumi.lv/ta/id/44108-arstniecibas-likums#p59)

1. Izdarīt Ministru kabineta 2006.gada 4. aprīļa noteikumos Nr. 265 „Medicīnisko dokumentu lietvedības kārtība” (Latvijas Vēstnesis, 2006, 57. nr.; 2008, 61. nr.; 2009, 166. nr.; 2011, 151. nr.; 2012, 52. nr.; 2013, 14., 250. nr.; 2014, 236. nr.; 2015, 193.nr.; 2016, 34.nr.; 2019, 146.nr. ) šādus grozījumus:

1.1. Izteikt 35.2 punktu šādā redakcijā:

“35.2 Pēc šo noteikumu 35. punktā minētā medicīnisko ierakstu uzglabāšanas laika tos iznīcina saskaņā ar Arhīvu likumu un normatīvajiem aktiem par dokumentu un arhīvu pārvaldību.”

1.2. Papildināt noteikumus ar 45 un 46. punktu šādā redakcijā:

“45. Šo noteikumu 12. pielikumā minētā medicīniskā dokumenta veidlapas, kas iegādātas līdz 2019. gada 31.decembrim, drīkst lietot līdz 2020. gada 31. decembrim, ievērojot šo noteikumu 12.pielikumā noteikto prasību attiecībā uz zāļu aktīvās vielas starptautiski nepatentētā zāļu aktīvās vielas nosaukuma lietošanu.

46. Šo noteikumu 51.pielikumā minētā medicīniskā dokumenta veidlapas, kas iegādātas līdz 2019. gada 31.decembrim, drīkst lietot līdz 2020. gada 31. decembrim.”

1.3.Aizstāt 12. pielikuma 9. punktā vārdu "Apraksts" ar vārdu un skaitli "Apraksts2".

1.4. Aizstāt 12. pielikuma 11. punktā vārdu un skaitli "paraksts2" ar vārdu un skaitli "paraksts3".;

1.5. Izteikt 12.pielikuma piezīmi šādā redakcijā:

“Piezīmes.

1 Ja izrakstu izsniedz pēc personas pieprasījuma, aizpilda tikai 1., 2., 3., 10., 11. un 12.punktu.

2 Norādot informāciju par medikamentiem tiek lietots zāļu aktīvās vielas starptautiskais nepatentētais nosaukums (SNN). Papildus SNN var norādīt zāļu komerciālo nosaukumu tikai gadījumā, ja tiek norādīta medicīniski pamatota nepieciešamība lietot konkrēta zāļu reģistrācijas īpašnieka medikamentu.

3 Dokumenta rekvizītus “paraksts” un “datums” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. Ja elektroniskais dokuments ir parakstīts ar drošu elektronisko parakstu un tam ir laika zīmogs, elektroniskā dokumenta parakstīšanas laiks ir laika zīmoga pievienošanas datums un laiks.”.

1.6. Svītrot 51.pielikuma nosaukumā vārdu “internātskolai”.

1.7. Izteikt 51.pielikuma 2.piezīmi šādā redakcijā:

“2 Aizpilda tikai iesniegšanai bērnu aprūpes iestādē un izglītības iestādē, ja izglītojamais saņem internāta pakalpojumus.”

2. Noteikumu stājas spēkā 2020.gada 1.janvāri.

Ministru prezidents A.K. Kariņš

Veselības ministrs I. Viņķele

Iesniedzējs: Veselības ministrs I. Viņķele

Vīza: Valsts sekretāre D. Mūrmane-Umbraško